สวัสดีค่ะ ดิฉัน อายุ 26 ปี น้ำหนัก 65 ดิฉันรู้สึกว่าตั้งแต่ ฉีดวัคซีนมา ครบ 2 เข็มแล้วค่ะ เข็ม 1 ซิโนแวค เข็ม 2 แอสตร้า ฉีดเข็ม 2 วันที่ 23/8/64 ตั้งแต่นั้นมาดิฉัน มีอาการ คอแห้งกระหายน้ำตลอด ปวดศรีษะ เป็นพักๆข้างเดียวซ้าย แล้วมีอาการ กระตุกบริเวณก้นซีกซ้าย อยากทราบว่าเกี่ยวกับวัคซีนไหมคะ หรือ เป็นเพราะอะไร ขอบมากค่ะ
สวัสดีค่ะ อาการคอแห้ง กระหายน้ำตลอด ปวดศีรษะเป็นพักๆ ปวดกระตุกที่ก้นดังกล่าวมานั้น ดูยังเป็นกลุ่มอาการที่ไม่จำเพาะเจาะจงต่อโรคใด และไม่น่าเกี่ยกับการไปรับวัคซีนโดยอาการปวดศีรษะ ปวดเมื่อยตามตัว อาจเป็นอาการจากการปวดกล้ามเนื้อตามหลังการใช้งาน ซึ่งอาจปวดได้หลายๆที่ สัมพันธ์กับการทำท่าทางบางอย่าง ได้พักอาจจะดีขึ้น หรืออาจะปวดหัวไมเกรน การมีปลายเส้นประสาทอักเสบอาจจะปวดจี๊ดๆร่วมด้วยได้แนะนำการพักผ่อนให้เพียงพอ รับประทานยาแก้ปวดเพื่อบรรเทาอาการได้หากปวดมาก งดการทำกิจกรรมที่กระตุ้นให้มีอาการ และสังเกตอาการ ถ้ายังปวดมากขึ้นเรื่อยๆ พักแล้วไม่ดีขึ้น การมองเห็นผิดปกติ หรือปวดจนเดินลงน้ำหนักไม่ได้ ควรไปพบแพทย์